Endamanê Têgêrayîşê Ciwanan ê Şorişgêran ê Efrînî û Şehba derheqê tecrîdê vera Rayber Apoyî û şewatê Îmraliyî de eşkerayîyêke daye.
Destpêk de bi nameyê Îdareyê Ciwanan ê Şorişgêran ê Şehba  Akîf Ehmedî qisey kerd û vat: ''Şewat dewamê komployî yo. Ê wazenê ke projeyê neteweyê demokratîkî wa ser nêkewo. Ma sey Ciwananê Şorişgêran seba xelisnayîşê Rayber Apoyî û rijnayîşê dewleta tirke têkoşîn bikerê.''
Endama Têgêrayîşê Ciwanan ê Şorişgêran Kulistane Al Mamo vat: ''Aseno ke dewletê kapîtalîstî polîtîkayanê xo yê vera kurdan dewam kenê. Ma sey Ciwananê Şorişgêran seba ke tecrîd bişiknê têkoşînê xo dewam bikerê.''
Hemserekê Yewîya Ciwanan û Sporî Mhemed Wêsî vat: ''Komployê vera Rayber Apoyî dewam keno. Ma Rayber Apo sey sembol vînenê. Bi fikrê Rayber Apoyî manaya cuye virazîyaye.''
